**PRITARTA**

**Panevėžio rajono savivaldybės tarybos**

**2019 m. gegužės 30 d. sprendimu Nr.** T-

**PANEVĖŽIO R. KREKENAVOS MYKOLO ANTANAIČIO GIMNAZIJOS**

**2018 METŲ VEIKLOS ATASKAITA**

**I. BENDRA INFORMACIJA APIE MOKYKLĄ**

1.1. Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Geografinė situacija. Gimnazijos aplinka (Nevėžio upė ir jos slėniai) ir socialinių partnerių (Krekenavos girininkija, Krekenavos regioninis parkas, Panevėžio r. muzikos mokykla, Krekenavos lopšelis-darželis „Sigutė“, Krekenavos Švč. Mergelės Marijos Ėmimo į dangų bazilika, Krekenavos kultūros centras, Krekenavos seniūnija, Juozo Tumo-Vaižganto ir knygnešių muziejus, 1863 m. sukilimo muziejus, krepšinio klubai Kėdainių „Nevėžis“, Panevėžio „Lietkabelis“) įtrauktis sudaro galimybę plėtoti gamtosauginę, patriotiškumo, rekreacinę, kūrybiškumo, fizinio aktyvumo kryptis.

Kultūrinė situacija. Gimnazijoje gilios tradicijos: Šv. arkangelo Mykolo premija, skiriama geriausiam gimnazijos mokiniui, Miško diena, Klojimo teatras, Žvejo diena, Šeimos diena, Karnavalas, Sporto diena, Gimnazijos krepšinio lyga. Kuriamos naujos tradicijos: UAB „ORCA TEAM“ premija, Adventinis rytmetis, Geriausias sportininkas, Šauniausia klasė ir Pažangiausia klasė.

Ekonominė situacija. Gimnazijos veikla finansuojama Valstybės biudžeto (Mokymo lėšos), Panevėžio rajono savivaldybės biudžeto (Mokyklos aplinkos lėšos), projektų ir paramos lėšomis.

Demografinė situacija. Emigracija ir gimstamumo mažėjimas daro neigiamą įtaką mokinių skaičiui gimnazijoje: 2015 m. – 349, 2016 m. – 341, 2017 m. – 310, 2018 m. – 282.

1.2. Vadybinės veiklos pasiekimai, įsimintini sėkmės atvejai.

Sėkmingai vystoma informacinių komunikacinių technologijų (toliau – IKT) bei edukacinių erdvių kūrimo ir atnaujinimo strategijos, skiriamas didelis dėmesys ugdymosi kokybės tobulinimui, mokinių pasiekimų gerinimui, mokinio individualios pažangos stebėjimui, gimnazijos bendruomenės narių lyderystės ir asmeninės saviugdos skatinimui, mokytojų etatinio darbo apmokėjimo sistemos diegimui, asmens duomenų apsaugos reglamento užtikrinimui.

Nuosekliai vykdoma gimnazijos edukacinių erdvių atnaujinimo strategija: atnaujintos
5 erdvės (biologijos, fizikos, muzikos kab., išmanioji klasė, koridoriaus erdvė) ir pritaikytos gimnazijos bendruomenės narių kūrybiškumo skatinimui iš ESF projekto „Mokyklų tinklo efektyvumo didinimas Panevėžio rajono savivaldybėje“ lėšų (65 000 Eur), 6 erdvės (2 matematikos, istorijos, spec. pedagogo, matematikos konsultacijų centras, geografijos) ir šildymo sistemos stovai atnaujinti naujame korpuse – iš savivaldybės skirtų asignavimų (40 000 Eur), įrengtas gimnazijos sporto aikštynas iš ESF projekto „Gyvenimo kokybės ir aplinkos gerinimas Krekenavos miestelyje“ lėšų (120 000 Eur), jo dalinis apšvietimas iš savivaldybės biudžeto lėšų (5 300 Eur).

Tęsiama gimnazijos IKT strategija: įrengta antroji IT klasė (pagal 2018-03-28 valstybės turto panaudos sutartį Nr. Ū4-25 gimnazija iš Švietimo aprūpinimo centro gavo 15 nešiojamųjų kompiuterių HP), iš ESF projekto „Mokyklų tinklo efektyvumo didinimas Panevėžio rajono savivaldybėje“ įrengta išmanioji klasė (37 planšetiniai kompiuteriai, jų įkrovimo ir saugojimo spinta, interaktyvus ekranas „Activ panel“, šiuolaikiški mobilūs baldai), matematikos konsultaciniam centrui iš ESF projekto „Panevėžio rajono bendrojo ugdymo mokyklų veiklos tobulinimas“ nupirkta interaktyvios lentos sistema (E-beam išmanusis priedėlis ir balta lenta už 1 900 Eur) bei išmaniųjų rašiklių komplektas ir 35 skaičiuotuvų rinkinys (1 065 Eur), pradinių klasių (3 kl.) kabinetui iš paramos lėšų (1 600 Eur) nupirkta interaktyvios lentos sprendimo įranga (E-beam išmanusis priedėlis ir balta lenta). Skaitmenizuojamas ugdymo procesas, vykdomas mokinių pasiekimų ir individualios pažangos fiksavimas, diegiant EDUKA dienyno ir EDUKA klasės sistemas.

1.3. Darbuotojai:

|  |  |  |
| --- | --- | --- |
| Eil.Nr. |  | 2018 m. gruodžio 31 d. |
| 1. | Bendras darbuotojų skaičius | 68 |
| 2. | Pedagoginių darbuotojų skaičius: | 40 |
|  | vadovai | 2 |
|  | mokytojai (pagrindinės pareigos) | 28 |
|  | mokytojai (nepagrindinės pareigos) | 4 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekos vedėjas, pailgintos dienos grupės auklėtojas, neformaliojo švietimo organizatorius) | 6 |
| 3. | Atestuotų pedagoginių darbuotojų skaičius: | 38 |
|  | turinčių eksperto kvalifikacinę kategoriją | - |
|  | turinčių mokytojo metodininko kvalifikacinę kategoriją | 17 |
|  | turinčių vyresniojo mokytojo kvalifikacinę kategoriją | 18 |
|  | turinčių mokytojo kvalifikacinę kategoriją | 3 |
| 4. | Neatestuotų pedagoginių darbuotojų skaičius | 2 |

1.4. Metinio veiklos plano įgyvendinimas.

Įgyvendinta beveik 90 proc. gimnazijos metiniame veiklos plane numatytų priemonių. Įstaigos 2018 m. veiklos rezultatai yra labai geri: pagal geografijos, informacinių technologijų, fizikos valstybinių brandos egzaminų rezultatus (išlaikymo vidurkis) patenkame į šalies geriausių gimnazijų 50-ukus (35, 45, 48 vietos), pagal aukščiausius įvertinimus – vieni geriausių rajone (IT – 100 balų, anglų – 99, 90, 89, geografijos – 89, matematikos – 89); pagal 8 kl. mokinių Nacionalinio mokinių pasiekimų patikrinimo rezultatus ženkliai lenkiame šalies mokinių pasiekimų vidurkius (matematikos, skaitymo, rašymo, socialinių ir gamtos mokslų), nežymiai pagerėjo lietuvių PUPP rezultatai lyginant su 2017 m. Individualiai mokinių pažangai stebėti naudojami Nacionalinio mokinių pasiekimų patikrinimo testų rezultatai.

2018 m. buvo vykdoma gimnazijos edukacinių erdvių atnaujinimo strategija: 5 erdvės (išmanioji klasė, biologijos, fizikos, muzikos kab., naujo korpuso 3 aukšto koridoriaus erdvė) atnaujintos iš projekto „Mokyklų tinklo efektyvumo didinimas Panevėžio rajono savivaldybėje“ lėšų (65 000 Eur), 6 erdvės (2 matematikos, istorijos, spec. pedagogo, matematikos konsultacijų centras, geografijos) ir šildymo sistemos stovai atnaujinti naujame korpuse – iš Savivaldybės skirtų asignavimų (40 000 Eur), įrengtas gimnazijos sporto aikštynas iš projekto „Gyvenimo kokybės ir aplinkos gerinimas Krekenavos miestelyje“ lėšų (120 000 Eur).

Įgyvendinant gimnazijos IKT strategiją, įrengta išmanioji klasė (37 planšetiniai kompiuteriai, jų įkrovimo ir saugojimo spinta, interaktyvus ekranas „Activ panel“, šiuolaikiški mobilūs baldai), antra IT klasė (15 nešiojamų kompiuterių HP, gautų iš Švietimo aprūpinimo centro pagal panaudą), matematikos konsultaciniam centrui nupirkta interaktyvios lentos sprendimo įranga bei išmaniųjų rašiklių komplektas ir skaičiuotuvų rinkinys. Su savivaldybės pagalba skaitmenizuojamas ugdymo procesas diegiant EDUKA dienyno ir EDUKA klasės sistemas.

2018 m. gimnazija didelį dėmesį skyrė bendruomenės pilietiškumo ir tautiškumo skatinimui, organizavo renginių ciklą „Atkurtai Lietuvai 100“.

1.5. Veiklos kokybės įsivertinimas.

Gimnazijos veiklos kokybės įsivertinimo metu, naudojant IQES online Lietuva platformą, apklausti mokiniai, jų tėvai (globėjai, rūpintojai), nustatyta:

|  |
| --- |
| Mokinių nuomonė apie mokyklą (1–4 balai): aukščiausios vertės (vidurkiai) |
| Man yra svarbu mokytis | 3,4 |
| Mokykloje esame skatinami bendradarbiauti, padėti vieni kitiems | 3,1 |
| Per paskutinius 2 mėnesius aš iš kitų mokinių nesijuokiau, nesišaipiau | 3,1 |
| Mokytojai man padeda pažinti mano gabumus ir polinkius  | 3,0 |
| Per paskutinius 2 mėnesius iš manęs mokykloje niekas nesijuokė, nesišaipė | 3,0 |
| Mokinių nuomonė apie mokyklą: žemiausios vertės (vidurkiai) |
| Per pamokas aš turiu galimybę pasirinkti įvairaus sunkumo užduotis | 2,2 |
| Į mokyklą einu su džiaugsmu | 2,2 |
| Su mokytoju planuojame mano mokymosi tikslus ir žingsnius jiems pasiekti | 2,5 |
| Tėvų (globėjų, rūpintojų) nuomonė apie mokyklą: aukščiausios vertės (vidurkiai) |
| Mokykloje mokytojai mokinius moko bendradarbiauti, padėti vienas kitam | 3,4 |
| Mokytojai padeda mokiniams suprasti mokymosi svarbą gyvenime | 3,3 |
| Mokykla skatina mokinius būti aktyviais mokyklos gyvenimo kūrėjais | 3,2 |
| Mokykloje organizuojama socialinė ir visuomeninė veikla mokiniams yra įdomi ir prasminga | 3,2 |
| Per paskutinius 2 mėnesius mano vaikas iš kitų mokinių nesijuokė, nesišaipė |  |
| Tėvų (globėjų, rūpintojų) nuomonė apie mokyklą: žemiausios vertės (vidurkiai) |
| Dalykų mokymas anglų kalba būtų naudingas tik projektuose, būreliuose, bet ne pamokose | 2,5 |
| Mano vaikas gali pasirinkti užduotis pagal savo gebėjimus | 2,6 |
| Mano manymu yra labai gerai, kai vienoje pamokoje mokoma kelių dalykų | 2,8 |

**II. MOKINIAI**

2.1. Mokinių skaičius:

|  |  |  |  |  |  |  |  |
| --- | --- | --- | --- | --- | --- | --- | --- |
| Praėjusieji ir ataskaitiniai metai (09-01) | Ikimokyklinio ir priešmokyklinio ugdymo grupės vaikai | 1–4 kl. | 5–8 kl. | 9–10 kl. | 11–12 kl. | Iš viso | Iš jų specialiųjų ugdymosi poreikių turintys mokiniai |
| 2017-09-01 | - | 86 | 102 | 65 | 57 | 310 | 68 |
| 2018-09-01  | - | 88 | 91 | 56 | 47 | 282 | 63 |

2.2. Mokinių lankomumas:

|  |  |  |
| --- | --- | --- |
| Mokslo metaiPraėjusieji ir ataskaitiniai metai | Vidutiniškai 1 mokinys per mokslo metus praleido iš viso pamokų | Vidutiniškai 1 mokinys per mokslo metus praleido pamokų dėl nepateisinamų priežasčių |
| Vidut. | 1–4 kl. | 5–8 kl. | 9–10 kl. | 11–12 kl. | Vidut. | 1–4 kl. | 5–8 kl. | 9–10 kl. | 11–12 kl. |
| 2016–2017 | 83,4 | 53,1 | 85,1 | 108,8 | 94,4 | 15,5 | 0,6 | 8,8 | 15,9 | 42,9 |
| 2017–2018 | 83,5 | 50,5 | 90,0 | 103,4 | 101,8 | 8,11 | 0,8 | 1,8 | 12,27 | 26,5 |

2.3. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 71 | 23 |
| Socialinės rizikos šeimos | 20 | 6 |

2.4. Mokiniai, palikti kartoti ugdymo programos kursą:

|  |  |
| --- | --- |
| Skaičius | Proc. nuo mokinių skaičiaus |
| 1 | 0,33 |

2.5. Mokiniai, gaunantieji nemokamą maitinimą:

|  |  |
| --- | --- |
| Mokinių skaičius | Proc. nuo mokinių skaičiaus |
| 71 | 23 |

2.6. Neformalusis vaikų švietimas:

|  |  |  |
| --- | --- | --- |
| Lankančiųjų mokinių skaičius | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
| 213 | 68 | 31 |

2.7. Olimpiados, konkursai ir kiti renginiai:

|  |  |  |  |
| --- | --- | --- | --- |
| Rajono | Regiono | Šalies | Tarptautiniai |
| Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius |
| 120 | 95 | 3 | 3 | 9 | 6 | 8 | 6 |

2.8. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 14 | 2 | 1 |
| Dalyvavusių mokinių skaičius | 282 | 207 | 200 |
| Proc. nuo bendro mokinių skaičiaus | 100 | 73 | 70 |

2.9. Mokiniai, turintieji specialiųjų ugdymosi poreikių:

|  |  |
| --- | --- |
| Skaičius mokykloje | Proc. nuo mokinių skaičiaus |
| 63 | Didelių poreikių | Vidutinių poreikių | Nedidelių poreikių |
| 3 (4,8 %) | 24 (38,1 %) | 36 (57,1 %) |

**III. INFORMACIJA APIE MOKINIŲ VEIKLOS REZULTATUS**

Ugdymo programų baigimas 2018 m.: pradinio ugdymo programą baigė ir pagrindinį išsilavinimą įgijo 19 mokinių (100 %); pagrindinio ugdymo programą baigė ir pagrindinį išsilavinimą įgijo 31 mokinys (100 %), 1 mokinys baigė individualizuotą pagrindinio ugdymo programą ir gavo pagrindinio ugdymo pasiekimų pažymėjimą; vidurinio ugdymo programą baigė 32 mokiniai, visi jie gavo brandos atestatus (100 %).

|  |  |  |
| --- | --- | --- |
| 2016–2017 m. m.  | Mokinių mokymosi pasiekimai proc. – 94,73 | Vidurkis – 7,12  |
| 2017–2018 m. m.  | Mokinių mokymosi pasiekimai proc. – 97,13 | Vidurkis – 7,37 |

Brandos egzaminai:

|  |  |  |
| --- | --- | --- |
| Valstybiniai brandos egzaminai | 2017 m. | 2018 m. |
| Laikytų egzaminų skaičius | 136 | 97 |
| Išlaikytų valstybinių egzaminų skaičius | 136 (100 %) | 89 (91,8 %) |
| Mokykliniai egzaminai |  |  |
| Laikytų egzaminų skaičius | 21 | 29 |
| Išlaikytų pagrindinėje sesijoje mokyklinių brandos egzaminų skaičius | 21 (100 %) | 25 (100 %) |

Valstybiniai brandos egzaminai pagal dalykus:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| VB egzaminas | Lietuvių kalba ir literatūra | Užsienio kalba (anglų) | Istorija | Geografija | Matematika | Biologija | Fizika  | Informacinės technologijos |
| Iš viso laikė: | 21 | 22 | 11 | 3 | 23 | 12 | 2 | 3 |
| Vidurkis: | 33,2 | 53,2 | 38,4 | 61,7\* | 35,7 | 27,5 | 53,0\* | 77,3\* |
| Neišlaikė | - | 4 (19 %) | - | - | - | 4 (17 %) | - | - | - |

\* Pagal geografijos, informacinių technologijų, fizikos valstybinių brandos egzaminų išlaikymo vidurkius patenkame į šalies geriausių gimnazijų 50-ukus.

Matematikos pagrindinio ugdymo pasiekimų patikrinimas

|  |  |  |
| --- | --- | --- |
| Mokymosi pasiekimų lygis  | 2017 m. | 2018 m. |
| Laikiusiųjų skaičius | 29 | 32 |
| Aukštesnysis lygis (9–10) | 3 (10,35 %) | 0 (0 %) |
| Pagrindinis lygis (6–8) | 9 (31,03 %) | 7 (21,9 %) |
| Patenkinamas lygis (4–5) | 8 (27,59 %) | 10 (31,3 %) |
| Nepatenkinamas lygis (1–3) | 9 (31,03 %) | 15 (46,9 %) |
| Vidurkis | 5,0 | 3,7 |

Lietuvių kalbos pagrindinio ugdymo pasiekimų patikrinimas

|  |  |  |
| --- | --- | --- |
| Mokymosi pasiekimų lygis | 2017 m. | 2018 m. |
| Laikiusiųjų skaičius | 29 | 32 |
| Aukštesnysis lygis (9–10) | 1 (3,45 %) | 0 (0 %) |
| Pagrindinis lygis (6–8) | 10 (34,48 %) | 15 (46,9 %) |
| Patenkinamas lygis (4–5) | 13 (44,82 %) | 12 (37,5 %) |
| Nepatenkinamas lygis (1–3) | 5 (17,25 %) | 5 (15,6 %) |
| Vidurkis | 4,9  | 5,2 |

**IV. PEDAGOGŲ PASIEKIMAI**

4.1. Pedagogų kvalifikacijos tobulinimo prioritetai.

2018 m. kvalifikacijos tobulinimo prioritetai: mokymosi motyvacijos ugdymas, IKT diegimas ir panaudojimas ugdymo procese. Gimnazijos pedagogų bendruomenė dalyvavo kvalifikacijos tobulinimo renginiuose „Mokėjimo mokytis kompetencijos ugdymas“, „Skaitmeninių mokymo priemonių efektyvus panaudojimas ugdymo procese, siekiant individualios vaiko pažangos“.

4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.). Neformaliojo švietimo organizatorė Lina Kazakaitienė dalyvavo tarptautinės programos „Erasmus+“ KA1 projekte „Empatija“. Tikybos mokytoja metodininkė Ilona Dauderienė vedė kvalifikacijos tobulinimo renginį „Asmens socialinių emocinių kompetencijų ūgtis neformaliajame ugdyme“ Panevėžio rajono švietimo centre, pradinio ugdymo mokytojos metodininkės Žydrė Liustikienė ir Vilma Miliukienė kartu su mokiniais dalyvavo Panevėžio regiono 1–4 kl. mokinių mokslinėje-praktinėje konferencijoje „Aš – Žemės dalis“ (mokiniai skaitė pranešimą „Girinio taku“). Direktoriaus pavaduotoja ugdymui Laima Auglienė ir matematikos mokytoja metodininkė Vilhelmina Kavaliauskienė dalyvavo šalies konferencijoje „Skaičiai apie mus“ Kėdainių r. Akademijos gimnazijoje, kurioje pristatė ESF projekto „Panevėžio rajono bendrojo lavinimo mokyklų veiklos tobulinimas“ veiklas. Chemijos ir technologijų mokytoja metodininkė Auksė Leikienė, informacinių technologijų vyresn. mokytoja Ingrida Cibulskienė, lietuvių kalbos ir literatūros vyresn. mokytoja Sandra Petrulaitytė-Tautkuvienė ir direktorius Vaidas Pocius dalyvavo šalies skaitmeninių mokymų programoje „Samsung Mokykla ateičiai“ ir tobulino skaitmeninio raštingumo kompetencijas.

**V. FINANSAVIMAS**

2018 m. gimnazijos biudžetas 877,0 tūkst. Eur. Papildomai gauta lėšų gimnazijos vykdomiems projektams finansuoti: ES projektui „Mokyklų tinklo efektyvumo didinimas Panevėžio rajono savivaldybėje“ – 93,3 tūkst. Eur; ES projektui „Panevėžio rajono bendrojo ugdymo mokyklų veiklos tobulinimas“ – 8,7 tūkst. Eur; Vaikų socializacijos programos ir Visuomenės sveikatos rėmimo programos projektams – 0,9 tūkst. Eur; „Erasmus+“ programos tarptautiniam projektui „Empatija“ – 0,6 tūkst. Eur.

2 proc. GPM paramos lėšų surinkta 1,8 tūkst. Eur. Kitų rėmėjų skirtos lėšos – 2,2 tūkst. Eur. Iš viso gauta paramos lėšų – 4,0 tūkst. Eur. Šios lėšos panaudojamos mokymo priemonėms įsigyti, renginiams organizuoti, mokytojams ir mokiniams skatinti (ekskursijos, išvykos), edukacinėms erdvėms įrengti ir plėtoti.

Mokytojų etatinio darbo apmokėjimo sistema leido pagerinti ugdymo proceso organizavimo galimybes: skirtos konsultacinės valandos mokytojams darbui su gabiais mokiniais ir mokymosi spragoms likviduoti, sudarytos geresnės sąlygos mokiniams lankyti neformaliojo vaikų švietimo užsiėmimus (panaudota 90 proc. val. pagal Ugdymo planą), užtikrinama didesnė veiklų įvairovė.

**VI. PROBLEMOS IR JŲ SPRENDIMO BŪDAI**

 Tik iš dalies (apie 30 proc.) renovuotas gimnazijos pastatas iš išorės, vidaus edukacinių erdvių atnaujinta apie 80 proc. (būtina atnaujinti biblioteką, technologijų kab., seno korpuso antro ir trečio aukštų bei pusrūsio koridorius). Sprendimas – tęsti gimnazijos edukacinių erdvių atnaujinimą.

Gimnazijos transportas susidėvėjęs, dažnai genda. Sprendimas – skirti gimnazijai lėšų automobiliui įsigyti mokinių vežimui ir administracinėms bei ūkinėms reikmėms tenkinti; įtraukti gimnaziją į Geltonųjų autobusų aprūpinimo programą.

Mažėjantis mokinių skaičius lemia klasių skaičiaus bei mokytojų darbo krūvio mažėjimą. Sprendimas – Panevėžio rajono savivaldybės mokyklų tinklo pertvarka, sudarant galimybes rajono mokiniams gauti kokybišką švietimo paslaugą.

 Patvirtinu, kad pateikta informacija yra tiksli ir teisinga.

Gimnazijos direktorius Vaidas Pocius

PRITARTA

Gimnazijos tarybos

2019 m. vasario 28 d. posėdžio protokolas Nr. GTP-2

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus